สอบถามค่ะยาเหน็บริดสีดวงสามารถใช้ขณะให้นมบุตรได้มั้ยคะ
สวัสดีค่ะ ริดสีดวงทวาร เป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาการดูแลตัวเองเบื้องต้น คือการปรับพฤติกรรมโดยลดปัจจัยที่มีผลต่อการเกิดริดสีดวงค่ะ ควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนักเจ็บมากขึ้นและทำให้ไม่อยากถ่าย อุจจาระก็จะยิ่งแข็ง ริดสีดวงก็จะยิ่งแย่ค่ะโดยปกติแล้วในขณะให้นมบุตรนั้น สามารถใช้ยาเหน็บริดสีดวงเฉพาะที่ได้ ไม่น่าจะมีผลอะไร แต่ถ้าให้ดีที่สุด ควรลองปรับพฤติกรรมตามที่แนะนำมาก่อน ถ้าไม่ดีขึ้น และอยากใช้ยา ควรไปพบแพทย์เพื่อตรวจเพิ่มเติมและใช้ภายใต้การดูแลของแพทย์ค่ะ